सरकार की नीतियों के खिलाफ विस घेरेगी छग जोगी कांग्रेस
दुर्ग|युवा जनता कांग्रेस छत्तीसगढ़ की बैठक शुक्रवार को सुपेला भिलाई में हुई। बैठक में युवा जनता कांग्रेस के पदाधिकारियों ने आठ मार्च को होने वाले कार्यक्रम के लिए रणनीति बनाई।
बैठक में प्रदेश अध्यक्ष विनोद तिवारी ने कहा, छग सरकार पूर्ण रूप से छग में शराबबंदी जब तक नहीं करती है तब तक हमारा आंदोलन जारी रहेगा। शराब सेवन से हर वर्ग पीड़ित है। घर और परिवार उजड़ रहा है। महिलाएं परेशान है। शराब की वजह से अपराध में वृद्धि हो रही है। बैठक में नवनियुक्त पदाधिकारी भी पहुंचे। डी. कृष्णा ने कहा, 8 मार्च को होने वाले प्रदर्शन में दुर्ग-भिलाई से युवाओं की टीम जाएगी। सभी युवाओं ने संकल्प लिया है कि 2018 में जनता कांग्रेस छत्तीसगढ़ की सरकार प्रदेश में बनाएंगे। इसके लिए हरेक विधानसभा में बूथ लेवल पर बैठकें जारी है। सुपेला में हुई बैठक में भिलाई जिलाध्यक्ष अंजय पांडेय, राम यादव, बिरजू चौधरी, प्रेमसिंह, अजीतेश मिश्रा, उपेंद्र मंडल तरण सिंह, सईद हुसैन समेत अन्य मौजूद रहें।
hin_Deva hin_Deva hin_Deva